Podbielė
Podbielė (lenk. Podbiele, blrs. Падбельля, Padbiellia) – gyvenvietė Lenkijos šiaurės rytuose, Bielsko valsčiuje, Bielsko apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Pirmą kartą kaimas paminėtas kaip Podbielsk. Kaime įsikūrusi Podbielės Šv. Proroko Elijašo parapija, kurios Podbielės Šv. Proroko Elijašo cerkvė pastatyta 1876 m. ir yra įtraukta į Palenkės vaivadijos saugomų istorijos paminklų sąrašą. Kaime yra Podbielės geležinkelio stotelė.